
O Concello de Arteixo, coa colaboración da Consellería de Emprego, Comercio e Emigración da Xunta de Galicia, vai pór en marcha unha nova edición do Programa Integrado de Emprego de Galicia “Concello de Arteixo 2026-2027”. 

O Concello de Arteixo inicia un novo Programa Integrado de Emprego de Galicia que inclúe cursos de formación específica de: 

· atención ao cliente/caixeiro,

· servizo de comedor e transporte escolar,

· operario/a de almacén/carretilleiro,
· operario/a de tenda,
· operario/a de fábrica/carretilleiro.
Esta formación específica combinarase con información e orientación laboral, emprendemento, informática, técnicas de intelixencia emocional e motivación para a busca de emprego, habilidades sociolaborales, prevención de riscos laborais, manipulador de alimentos, emparellamento con ofertas de emprego, prácticas profesionais non laborais... 
Esta formación está dirixida aos seguintes colectivos de: persoas desempregadas maiores de 52 anos, menores de 30 anos, persoas desempregadas perceptoras de prestacións, subsidios por desemprego ou renda activa de inserción (RAI) e mulleres desempregadas.
O comezo do PIE está previsto para o vindeiro mes de xaneiro e os interesados poden solicitar información e inscrición no tel. núm. 981659147 de Promoción Económica do Concello ou no Centro Arteixo Innovación (Avda. Arsenio Iglesias, Parc.46).

